BEC จับมือ Kakao Webtoon เฟ้นหานักคิด-เขียนบทละคร รุ่น 2
BEC Studio จับมือ Kakao Webtoon จัดโครงการ BEC Creator Program เฟ้นหานักคิดและนักเขียนบทละคร รุ่นที่ 2
BEC Studio จับมือ Kakao Webtoon จัดโครงการ BEC Creator Program เฟ้นหานักคิดและนักเขียนบทละคร รุ่นที่ 2
15 พ.ค. 2566

บริษัท บีอีซี สตูดิโอ จำกัด ในเครือบริษัท บีอีซี เวิลด์ จำกัด (มหาชน) หรือ BEC โดยนายอภิชาติ์ หงษ์หิรัญเรือง กรรมการผู้อำนวยการ สายงานธุรกิจ บีอีซี สตูดิโอ, ดร.อัครพล วีรวงศ์ รองกรรมการผู้อำนวยการ สำนักบริหารทรัพยากร บริษัท บีอีซี เวิลดิ์ จำกัด (มหาชน) และ นายอคิรากร อิกิติสิริ รองกรรมการผู้อำนวยการ สำนักดิจิทัลและกลยุทธ์สื่อใหม่ ร่วมกันจัดโครงการ BEC Creator Program รุ่นที่ 2 ซึ่งในครั้งนี้ได้จับมือกับพันธมิตร KAKAO WEBTOON แพลตฟอร์มอ่านการ์ตูนอันดับหนึ่งจากเกาหลี
โดย ดร.ยางวอน ฮยอน กรรมการผู้จัดการ Kakao Entertainment (Thailand) Ltd. ผู้ให้บริการ KAKAO WEBTOON ในประเทศไทย ร่วมเปิดประตูแห่งโอกาสในการนำบทเรียนไปสร้างเป็นผลงานออริจินัลการ์ตูนอย่าง What’s Wrong With Secretary Kim, Itaewon Class หรือ Business Proposal ให้กับผู้ที่มีใจรักการเขียนบทละคร และเพื่อเฟ้นหาพัฒนาศักยภาพนักคิดนักเขียนบทละครไทยให้ก้าวไกลเทียบเท่าระดับสากล ตั้งแต่วันที่ 15 – 23 พฤษภาคม 2566